text: পতাকাবাহী গাড়ি আমাদের ভয়ের কারণ – মেয়র প্রার্থী তাপস | বরিশালটাইমস
  পতাকাবাহী গাড়ি আমাদের ভয়ের কারণ – মেয়র প্রার্থী তাপস
  ১১:৪৩ অপরাহ্ণ, জুলাই ১০, ২০১৮
  বরিশাল সিটি কর্পোরেশন নির্বাচন নিয়ে শংকা ও ভয়ের কথা জানিয়েছেন জাতীয় পার্টির মেয়র প্রার্থী ইকবাল হোসেন তাপস। তিনি বলেছেন, তফসিল ঘোষনার পর থেকেই বরিশালে বাংলাদেশের পতাকাবাহী একটি গাড়ি ঘুরছে। যেটা আমাদের ভয় ও শংকা সৃষ্টি করছে। নির্বাচন কেন্দ্রীয় ওই ব্যক্তি বরিশালে ঘুরছেন। আমরা চাই নির্বাচনকালীণ তিনি ঢাকায় থাকুক। তাতে পরিস্থিতি শান্ত থাকবে বলে আশা করি।
  মঙ্গলবার বরিশাল নির্বাচন কর্মকর্তার কার্যালয় থেকে প্রতীক পাওয়ার পর সাংবাদিকদের প্রশ্নের জবাবে তিনি এসব কথা বলেন। এসময় তিনি আরো বলেন, তার বিরুদ্ধে একটি চক্র মিথ্যা ও বানোয়াট তথ্য প্রচারণা করছেন। যেটার দিকে কারো কান না দেওয়ারও পরামর্শ দেন তিনি।
  শেষে তিনি বলেন, আমরা ইতিমধ্যে অনেক অভিযোগ পেয়েছি। প্রশাসন ও নির্বাচন কমিশনসহ বিভিন্ন বিষয়ের ওপর অভিযোগ পেয়েছি পক্ষপাতিত্বের বিষয় নিয়ে। এটা নিয়ে আমরা বসব এবং পরে কি করা যায় সেটা নিয়ে ভাববো। ক্ষমতাসীনদল সম্পূর্নভাবে প্রভাব খাটতে চায় এই নির্বাচনে যেটা সাধারণ মানুষ জানে।